**AIŠKINAMASIS RAŠTAS**

**DĖL KLAIPĖDOS MIESTO DAUGIABUČIŲ GYVENAMŲJŲ NAMŲ BUTŲ IR KITŲ PATALPŲ SAVININKŲ BENDRIJŲ VALDYMO ORGANŲ, JUNGTINĖS VEIKLOS SUTARTIMI ĮGALIOTŲ ASMENŲ IR SAVIVALDYBĖS VYKDOMOSIOS INSTITUCIJOS PASKIRTŲ BENDROJO NAUDOJIMO OBJEKTŲ ADMINISTRATORIŲ VEIKLOS, SUSIJUSIOS SU ĮSTATYMŲ IR KITŲ TEISĖS AKTŲ JIEMS PRISKIRTŲ FUNKCIJŲ VYKDYMU, PRIEŽIŪROS IR KONTROLĖS TAISYKLIŲ PATVIRTINIMO**

**1. Sprendimo projekto esmė, tikslai ir uždaviniai.**

Lietuvos Respublikos vietos savivaldos įstatymo 6 straipsnio 42 dalyje nurodyta, kad viena iš savivaldybių savarankiškų funkcijų yra butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūra ir kontrolė pagal Vyriausybės įgaliotos institucijos patvirtintas pavyzdines taisykles.

Savivaldybės tarybos sprendimo projektu siūloma patvirtinti vieningas daugiabučių namų valdytojų priežiūros ir kontrolės taisykles pagal Aplinkos ministro patvirtintas pavyzdines taisykles.

**2. Projekto rengimo priežastys ir kuo remiantis parengtas sprendimo projektas.**

Šiuo metu savivaldybės paskirtų daugiabučių namų bendrosios nuosavybės administratorių priežiūra ir kontrolė atliekama vadovaujantis Klaipėdos miesto savivaldybės administracijos direktoriaus 2011-10-05 įsakymu Nr. AD1-2004 patvirtintu Klaipėdos miesto butų ir kitų patalpų savininkų bendrosios nuosavybės administratorių veiklos priežiūros ir kontrolės tvarkos aprašu. Bendrijų valdymo organų priežiūra ir kontrolė atliekama vadovaujantis Klaipėdos miesto savivaldybės administracijos direktoriaus 2014-01-09 įsakymu Nr. AD1-112 patvirtintu tvarkos aprašu.

Sprendimo projektas parengtas, atsižvelgiant į Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatymo 20 straipsnio nuostatą, kad savivaldybės turi teisę kontroliuoti, kaip bendrijos valdymo organai atlieka pagal šį įstatymą jiems priskirtas funkcijas ir, vadovaudamasis Lietuvos Respublikos administracinių teisės pažeidimų kodeksu, surašyti administracinių teisės pažeidimų protokolus, nagrinėti administracinių teisės pažeidimų bylas, skirti administracines nuobaudas arba perduoti administracinių teisės pažeidimų bylas nagrinėti teismui, taip pat į Aplinkos ministro 2014 m. birželio 24 d. įsakymu Nr. D1-612 „Dėl Butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės pavyzdinių taisyklių patvirtinimo“ 2 punkto rekomendaciją, savivaldybių taryboms patvirtinti priežiūros ir kontrolės taisykles dėl daugiabučių namų valdytojų veiklos, susijusios su įstatymų ir kitų teisės aktų jiems priskirtų funkcijų vykdymu.

**3. Kokių rezultatų laukiama.**

Savivaldybės tarybai patvirtinus taisykles, nepriklausomai nuo namo bendrojo naudojimo objektų valdymo formos, bus išsamiai reglamentuota daugiabučių namų valdytojų priežiūros ir kontrolės organizavimo tvarka.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nenumatoma.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įgyvendinta teisės akto nuostata, savivaldybių taryboms patvirtinti Butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės taisykles.

Neigiamos pasekmės –nenumatoma.

Socialinės infrastruktūros priežiūros skyriaus

Butų ir energetikos poskyrio vedėjas Algis Gaižutis